CELEX: 62015TN0110
Language: fi
Date: 2015-03-02 00:00:00
Title: Asia T-110/15: Kanne 2.3.2015 – International Management Group v. komissio

27.4.2015   
            
            
               FI
            
            
               Euroopan unionin virallinen lehti
            
            
               C 138/65
            
         Kanne 2.3.2015 – International Management Group v. komissio
   (Asia T-110/15)
   (2015/C 138/84)
   Oikeudenkäyntikieli: englanti
   
      Asianosaiset
   
   
      Kantaja: International Management Group (Bryssel, Belgia) (edustajat: solicitor M. Burgstaller ja barrister E. Wright)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa 6.2.2015 annetun Euroopan petostentorjuntaviraston (OLAF) päätöksen THOR/C4/LL/el/(S)(2015)4287, jolla evättiin Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 mukainen oikeus tutustua eräisiin asiakirjoihin ja
            
         
               —
            
            
               velvoittaa Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäisen kanneperusteen mukaan vastaaja laiminlöi perusteluvelvollisuutensa, kun se kieltäytyi antamasta pyydettyjä asiakirjoja tutustuttavaksi ja vetosi yleiseen olettamaan tarkastus-, tutkinta- ja tilintarkastustoimien tarkoitusten suojan sovellettavuudesta
            
         
               2.
            
            
               Toisen kanneperusteen mukaan ylivoimainen yleinen etu edellyttää asiakirjojen sisältämien tietojen ilmaisemista
            
         
               3.
            
            
               Kolmannen kanneperusteen mukaan vastaaja ei selittänyt miksi yksityiselämän ja yksilöiden koskemattomuuden suoja estää osittaisen tutustumisen pyydettyihin asiakirjoihin
            
         
               4.
            
            
               Neljännen kanneperusteen mukaan vastaaja loukkasi kantajan oikeutta hyvään hallintoon.